කොටකෙතන - ඕපාතවත්ත ප්‍රදේශයේදී නාගම් පාපු නැමති දෙදරු මව ඝාතනය කිරීම සම්බන්ධයෙන් අත්අඩංගුවට ගත් ජයලත්ගේ නීල් ලක්ෂ්මන් නැමැති සැකකරු තවත් කාන්තා ඝාතන 6 කට සම්බන්ධ බවට ඊයේ (15) පැල්මඩුල්ල  අධිකරණයේදී අනාවරණ වුණා.ඒ මෙතෙක් අභිරහසක්ව පැවති කාන්තා ඝාතන රැසක තොරතුරු හෙළි කරමින්.කෙසේ වෙතත්, පසුගිය කාලයේ සිදුවූ කාන්තා ඝාතන සම්බන්ධයෙන් ප්‍රදේශයේ ජනතාව තවමත් පසුවන්නේ බියමුසු හැගීමකින් බව  එහි සංචාරය කළ අපට දැක ගත හැකි වුණා.පවුල් 1400 කට අධික සංඛ්‍යාවක්  වෙසෙන කොටකෙතන - දිඹුල්වලල ඕපාතවත්ත ප්‍රදේශවල වැසියන්ගේ ආරක්ෂාව වෙනුවෙන් තවමත් පොලිස් මුරපොළ සහ පොලිස් විශේෂ කාර්ය බලකා කඳවුරු පිහිටා තිබෙනවා.අමානුෂික ලෙස ඝාතනයට ලක්වූ කාන්තාවන් පදිංචිව සිටි නිවෙස්වල අද පවතින්නේ දැඩි  පාළු ස්වභාවයක්.2010.12.21දින ඝාතනයට ලක්වූ සිරිවර්ධන මුදියන්සේලාගේ හීන් මැණිකේ 2011.12.15 දින ඝාතනයට ලක්වූ විජේසුන්දර මුදියන්සේලාගේ බණ්ඩාර මැණිකේ 2012.05.31 දින ඝාතනයට ලක්වූ  සේතුංගගේ දයාවතී සහ ඇගේ නැගණිය වූ සේතුංගගේ තිලකාවතී 2012.07.19 දින ඝාතනයට ලක්වූ  එල්.ඒ.ප්‍රේමවතී සහ ඇගේ දියණිය වූ පුෂ්පා කුමාරි.ඝාතනය කළ බවට සැක කෙරෙන ජයලත්ගේ නීල් ලක්ෂ්මන් නැමැති සැකකරුගේ මව අපට මුණ ගැසෙන්නේ මේ අතරතුරයි.කෙසේ වෙතත්, ඊයේ අධිකරණයට ඉදිරිපත් කෙරුණු සැකකරු ලබන 29 වැනිදා දක්වා යළි රක්ෂිත බන්ධනාගාරගත කළා.